|  |  |  |  |  |
| --- | --- | --- | --- | --- |
|  | | | | Dok.id.: 1.2.9 |
| **Kapittel 3.1 Planlegging** **av opplæringsprogram** | | | | MTP |
| Utgave:  1.00 | Skrevet av:  Hans Tore Mikkelsen | Gjelder fra:  17.10.2022 | Godkjent av:  Svein Ove Dyrdal | Sidenr:  1 av 2 |

**3.1.1 Generelt**

Akkreditering av utdanninger og opplæring ved THYF er beskrevet i kapittel 1.2.

Trøndelag høyere yrkesfagskole (THYF) har etablert egne rutiner for oppfølging, utvikling og vedlikehold av både eksisterende og nye utdanningstilbud/opplæringer. Disse er beskrevet i dette og i etterfølgende kapitler.

Utvikling og vedlikehold forutsettes å skje i samarbeid med næringslivet[[1]](#footnote-2), myndighetene[[2]](#footnote-3), sertifiseringsorgan, samt andre relevante samarbeidspartnere. Utvikling av nye utdanningstilbud og kurs skal skje etter behov som dukker opp i næringen, eller av andre relevante grunner.

Ledelsen i THYF planlegger skoleåret ut fra de rammer og ressurser som tildeles skolen fra Trøndelag fylkeskommune (TRFK) og i tillegg rammer gitt i gjeldene lover og regelverk. Den gjensidige sammenhengen mellom læringselementene formål, målsettinger, målgruppe, innhold, metoder, evaluering og andre generelle forhold skal i h.h.t. DNVGL-ST-0029 kapitel 3.1.1 analyseres.

Opplæringen gjennomføres slik den er planlagt ut fra reglement og de rutiner og prosedyrer som samt rammer beskrevet i den enkelte utdanningens studieplan. Resultater av opplæring evalueres fortløpende.

**3.1.2 Administrering av utdanningstilbud og opplæringer**

THYF arbeider med utvikling av nye utdanningstilbud/opplæringer i tillegg til arbeid med utvikling og vedlikehold av eksisterende tilbud, se avsnitt 3.1.1.

Risiko knyttet til utvikling av nye utdanningstilbud/opplæringer skal vurderes i forhold til skolens strategi, filosofi og gjennomførbarhet. For eksempler på stadier eller faser i utvikling av nye utdanningstilbud/opplæringer, se også notat i DNVGL-ST-0029, kapittel 3.1.2[[3]](#footnote-4).

**3.1.3 Krav til eksisterende og nye tilbud**

Krav til utdanningstilbud ved THYF skal fastslås, og registreringer og fortegnelser skal vedlikeholdes og arkiveres, slik at de kan verifiseres opp mot gitte lover og krav. Tilbudte utdanninger skal være godkjente[[4]](#footnote-5) før utdanningstilbudet kan utlyses.

Inndata ved utforming av utdanningstilbud skal inkludere:

* Studentens forventninger[[5]](#footnote-6)
* Funksjonsbeskrivelser og krav til utførelse
* Lov- og forskriftskrav
* Andre krav av betydning for utvikling av tilbudet
* De ansvarliges kvalifikasjoner

I tillegg vil det for noen av utdanningene foreligge særkrav og være behov for tilleggsgodkjenning og/eller sertifisering. Dette gjelder eksempelvis krav fra IMO (STCW-konvensjonen) for de maritime utdanningene (skipsoffiser) og krav til sertifiseringer for instruktører innenfor utdanningen i sveiseteknikk, se kapittel 1.2.

THYF kan derfor ikke fastsette kravene til egne eller nye utdanninger. Ved utvikling og vedlikehold av utdanninger ved THYF, må det tas hensyn til eventuelle nye krav fra myndighetene, f.eks. gjennom internasjonale/nasjonale lover, regler og forskrifter.

**3.1.4 Resultater fra utdanninger tilbudt av THYF**

Prosesser knyttet til utforming av utdanningstilbud frem til utdanningen kan utlyses som tilbud er beskrevet i avsnitt 3.1.3.

Resultater av utdanningen skal:

* Imøtekomme inngående krav til opplæring
* Tilføre passende informasjon for videre utforming og utførelse av opplæringen
* Spesifisere risikoer og forhold vedr. sikkerhet knyttet til opplæringen.
* Spesifisere nødvendige ressurser for gjennomføring av opplæringen.

Utvikling og utførelse av opplæring forutsetter bruk av en blanding av ulike opplæringsmetoder som skal bidra til å øke effekten av opplæringen og fremme aktiv deltakelse[[6]](#footnote-7).

**Kryssreferanser**

|  |  |
| --- | --- |
|  |  |

**Eksterne referanser**

|  |
| --- |
| [.22.4 DNV-ST-0029-MTP, Section 4 Development and maintenance](https://standards.dnv.com/explorer/document/F63D7FA6C45F460DA09A0DBEFB1C4C1F/4) |
| [.23 DNV-ST-0008 Learning programmes](https://rules.dnv.com/docs/pdf/DNV/ST/2021-10/DNV-ST-0008.pdf) |
| [04 Forskrift om kvalifikasjonskrav og sertifikater for sjøfolk 22. desember 2011, nr. 1523, § 14), med senere endringer](https://lovdata.no/dokument/SF/forskrift/2011-12-22-1523) |
| [STCW (Standards of Training, Certification and Watchkeeping for Seafarers) med endring av forskriften, 1. juli 2020](https://lovdata.no/pro/#document/SF/forskrift/2011-12-22-1523) |
| [07 Lov om høyere yrkesfaglig utdanning (fagskoleloven)](https://lovdata.no/dokument/NL/lov/2018-06-08-28) |

1. Studiestedene ved THYF tilbyr utdanninger innenfor mange ulike områder av næringslivet. Eksempler på representanter for næringslivet vil være bransjeorganisasjoner og bedrifter innenfor bransjene (maritim og marin sektor, elektro, elkraft og automatisering, bygge- og anleggsbransje, bergindustri, helsesektoren, m.fl.). [↑](#footnote-ref-2)
2. Representanter for myndighetene er først og fremst NOKUT, Sjøfartsdirektoratet, Direktoratet for mineralforvaltning. [↑](#footnote-ref-3)
3. Studie av gjennomførbarhet, prosjektplan, krav til utdanningen, læreplan med læringsutbyttebeskrivelser, læremateriell, grunnlag for evaluering og vurdering, verifisering osv. [↑](#footnote-ref-4)
4. I Norge er det NOKUT som er ansvarlig for å akkreditere nye fagskoletilbud. Dette gjøres i h.h.t. kvalifikasjonsrammeverket for høyere utdanning nivå 5 etter søknad fra fagskolen. Alle grunnleggende forutsetninger må være på plass før NOKUT vurderer søknaden om godkjenning. Søknaden skal blant annet inneholde beskrivelser av læringsutbytte for emner og tema og en plan for hvordan læringsutbyttet oppnås (studieplan).

   Søknaden vurderes av et faglig utvalg oppnevnt av NOKUT. Akkreditering skjer etter en godkjenning av søknaden basert på innstilling fra fagutvalget som har behandlet søknaden. [↑](#footnote-ref-5)
5. Eksempler er kompetansematriser, kursmodeller, retningslinjer og kompetansestandarder. [↑](#footnote-ref-6)
6. Se også standarden DNV-ST-0008. [↑](#footnote-ref-7)